མཉམ་འབྲེལ་རྒྱལ་ཁབ་ཀྱི་འགན་ཁུར་མི་སྣ་དང་།འགྲོ་བ་མིའི་ཐོབ་ཐང་ལྟ་ཞིབ་ཁང་།རྒྱལ་སྤྱིའི་ཉེས་ཡངས་ཚོགས་པ།ཨ་རིའི་སྨྱུག་ཚོགས།པེ་ཅིང་དུ་ཡོད་པའི་ཨ་རིའི་གཞུང་ཚབ་བཅས་ཀྱིས།ཡོངས་གྲགས་སུ་ཁོང་གི་གནད་དོན་ཐད་རྒྱ་ནག་གཞུང་ལ་སྐྱོན་བརྗོད་བྱས་ཡོད།ལོ་སྔོན་མའི་ཟླ་བ་༣པའི་ནང་ཡུ་རོབ་མཐུན་ཚོགས་དང་འཇར་མན་རྒྱལ་ཁབ་གཉིས་ཀྱིས།མཉམ་འབྲེལ་རྒྱལ་ཁབ་ཀྱི་འགྲོ་བ་མིའི་ཐོབ་ཐང་ལྷན་ཚོགས་སྐབས།ཁོང་གི་འཛིན་བཟུང་ཐད་སེམས་འཚབ་ཡོད་སྐོར་བསྒྲགས་ཡོད།ཁོང་གི་གནད་དོན་དེ་འཛམ་གླིང་ནང་གི་བརྒྱུད་ལམ་མང་པོ་ཞིག་གི་ཐོག་ཏུ་བཀོད་ཡོད་པ་དང་།ཁོང་གི་འཛིན་བཟུང་དེས།འཛིན་གྲྭ་ལྔ་པ་ལས་སོང་མེད་པའི་ཚོང་ཁང་བདག་པོ་དཀྱུས་མ་ཞིག་ནས།ཁོང་དྲང་བདེན་དང་གཉའ་གནོན་གཉིས་ཀྱི་ཡོངས་ཁྱབ་མཚོན་དོན་ཞིག་ལ་འགྱུར་བ་རེད།ཁོང་གི་ཁྲིམས་རྩོད་པ་ཞིག་གིས་ཁོང་གི་ཕ་ཡུལ་ཡུལ་ཤུལ་ཁུལ་གྱི་བོད་མི་ཚོས།ཁོང་གིས་ཁུལ་དེས་བོད་མི་ཚོར་ཤུགས་རྐྱེན་ཆེན་པོ་སྤྲད་ཡོད་པས།མི་ཚོས་ཁོང་ལ་རྗེས་སུ་ཡི་རངས་བྱེད་ཀྱི་ཡོད་པ་ང་ཚོར་བརྗོད་བྱུང་།